ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
இன்று தொடங்கப்பட்ட இளைஞர் வலைதளம், இளம் ஸ்டார்ட்-அப்-களின் ஆற்றல் திறனை அடையாளம் கண்டு இணைக்க உதவும்: மத்திய அமைச்சர் டாக்டர் ஜிதேந்திர சிங்
மத்திய அறிவியல் மற்றும் தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொது மக்கள் குறைதீர்வு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் இன்று இளைஞர் வலைதளத்தை தொடங்கிவைத்தார். இளம் ஸ்டார்ட்-அப்-களின் ஆற்றல் திறனை அடையாளம் கண்டு இணைக்க இது உதவும் என்று அவர் கூறினார்.
தேசிய இயற்பியல் ஆய்வகத்தின் ‘ஒரு வாரம் - ஒரு ஆய்வகம்’ என்னும் திட்டத்தை புதுதில்லியில் தொடங்கிவைத்த டாக்டர் ஜிதேந்திர சிங், இதனுடன் சம்பந்தப்பட்டவர்கள் பங்களிப்பு இல்லாமல் நீடித்த வளர்ச்சியை அடைய முடியாது என தெரிவித்தார்.
‘ஒரு வாரம் - ஒரு ஆய்வகம்’ பிரச்சாரத்தை டாக்டர் ஜிதேந்திர சிங் ஜனவரி மாதம் 6-ந் தேதி தொடங்கிவைத்தார். தொழில்நுட்பத்தில் இந்தியாவின் உலகத்திறன், புத்தாக்கம், ஸ்டார்ட்-அப் ஆகியவை குறித்து விளக்கிய அவர், அறிவியல் மற்றும் தொழிலியல் ஆராய்ச்சிக் கவுன்சிலின் நாடு முழுவதும் உள்ள 37 ஆய்வகங்கள் இந்த பிரச்சாரத்தை மேற்கொண்டு வருகின்றன.
நாக்பூரில் நடைபெற்ற 108-வது இந்திய அறிவியல் மாநாட்டில் உரையாற்றிய பிரதமர், உலகில் அறிவியல் துறையில் முன்னேறி வரும் முன்னணி நாடுகளில் இந்தியா மிகவேகமாக வளர்ந்து வருகிறது என்று குறிப்பிட்டதை டாக்டர் ஜிதேந்திர சிங் சுட்டிக்காட்டினார். அரியானா மாநிலத்தின் கர்னாலில் அமைக்கப்பட்டுள்ள வானியல் ஆய்வகம் மாற்றுத்திறனாளிகள் சிறப்பாக செயல்படும் வகையில் வாய்ப்புகளை வழங்கியுள்ளதாக அவர் கூறினார். செவித்திறன் குறைபாடுள்ள மாணவர்களும், சூரியன், சந்திரன் மற்றும் நட்சத்திரங்கள் குறித்தும், விண்வெளியின் அற்புதங்கள் குறித்தும் தெரிந்துகொள்ள உதவும் என்றும், பல்வேறு மொழிகளில் இந்த வசதி செய்யப்பட்டுள்ளது என்றும் அவர் தெரிவித்தார்.
AP/PKV/AG/KRS
அறிவியல் மற்றும் தொழில்நுட்பத்துறை
தனித்துவமான பெரும்பாலும் இந்தியாவின் முதலாவதான நவீன புதுமைத் தொழிலாக பகல்நேர ஒளி சேகரிப்பு தொழில்நுட்பத்தை மேம்படுத்த அறிவியல் தொழில்நுட்ப அமைச்சகம் முடிவு செய்திருப்பதாக மத்திய அமைச்சர் டாக்டர் ஜிதேந்திர சிங் கூறியுள்ளார்
கரியமில வாயு வெளியேற்றத்தைக் குறைக்கவும், கட்டடத்தின் வெப்பத்திறனை மேம்படுத்தவும் தனித்துவமான பெரும்பாலும் இந்தியாவின் முதலாவதான நவீன புதுமைத் தொழிலாக பகல்நேர ஒளி சேகரிப்பு தொழில்நுட்பத்தைப் பிரபலப்படுத்த அறிவியல் தொழில்நுட்ப அமைச்சகம் முடிவு செய்திருப்பதாக அத்துறைக்கான இணை அமைச்சர்  டாக்டர் ஜிதேந்திர சிங் கூறியுள்ளார்.
இதற்காக ஐதராபாதைச் சேர்ந்த “ஸ்கைஷேட் டேலைட்ஸ் பிரைவேட் லிமிடெட்” நிறுவனம் டாக்டர் ஜிதேந்திர சிங் முன்னிலையில், அறிவியல் தொழில்நுட்ப அமைச்சகத்தின் சட்டப்பூர்வ அமைப்பான தொழில்நுட்ப மேம்பாட்டு வாரியத்துடன் புரிந்துணர்வு ஒப்பந்தத்தில் கையெழுத்திட்டுள்ளது.
24 மணிநேர அடிப்படையில் அடித்தள ஒளிக்கான புதிய தொழில்நுட்பத்தை உருவாக்குவதற்கான திட்டச்செலவு ரூ.10 கோடியில், ரூ.5 கோடியை இந்த வாரியம் தனியார் நிறுவனத்துக்கு வழங்கும் என்று டாக்டர் ஜிதேந்திர சிங் தெரிவித்தார்.
பகல்நேர வெளிச்சம் என்பது இயற்கையான சூரிய ஒளியிலிருந்து அறைக்குள் வருவதாகும். இந்த சூரியசக்தி ஒளிக்கற்றை 45 சதவீத எரிசக்தியைக் கொண்டுள்ளது. இதனைப் பயன்படுத்தி நாள் ஒன்றுக்கு 9 முதல் 11 மணி நேரம் வரை ஒளியை சேகரிக்க முடியும். இந்தத் தொழில்நுட்பம் முற்றிலும் உள்நாட்டு தொழில்நுட்பமாகும். பொருளாதார ரீதியில் லாபகரமானது. நிறுவுவது எளிது. பராமரிப்புக்கு குறைந்த செலவே ஆகும். நீடித்து உழைக்கும் என்று அமைச்சர் ஜிதேந்திர சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1802672
ஜல்சக்தி அமைச்சகம்
வெள்ள முன்னறிவிப்பு அமைப்பு: தமிழகத்தில் உள்ள நிலையங்களின் எண்ணிக்கை
மாநிலங்களவையில் எழுத்துபூர்வமாக பதிலளித்த ஜல் சக்தி இணை அமைச்சர் திரு. பிஷ்வேஸ்வர் துடு கீழ்காணும் தகவல்களை வழங்கினார்.
2016-ம் ஆண்டு பருவமழையை தொடர்ந்து நாட்டில் வெள்ளம் ஏற்படக்கூடிய 20 முக்கிய ஆற்றுப்படுகைகளுக்கான ஐந்து நாள் வெள்ள முன்னறிவிப்பு முறையை மத்திய நீர் ஆணையம் உருவாக்கி வருகிறது.
உள்நாட்டிலேயே உருவாக்கப்படும் இந்த அமைப்புகள் ஜிபிஎம்  ஜிஎஸ்எம்ஏபி  மற்றும் ஐஎம்டி  ஆகியவற்றின் சர்வதேச மழைப்பொழிவு மாதிரியை பயன்படுத்துகின்றன.
இவற்றின் அடிப்படையில் வெள்ள முன்னறிவிப்பு அமைப்புகளை உருவாக்குவதற்காக, 20 முக்கிய நதிப் படுகைகளுக்கு 1-டி கணித வெள்ள முன்னறிவிப்பு மாதிரிகள் உருவாக்கப்பட்டுள்ளன. இந்த ஆலோசனைகள் https://120.57.99.138/ எனும் இணைப்பின் மூலம் அனைவரும் காணலாம்.
இந்திய அளவில் 2016 வரை 199 ஆக இருந்த வெள்ள முன்னறிவிப்பு நிலையங்களின் எண்ணிக்கை, தற்போது 331 ஆக இருக்கிறது. தமிழகத்தில் 2016 வரை 5 ஆக இருந்த வெள்ள முன்னறிவிப்பு நிலையங்களின் எண்ணிக்கை, தற்போது 15 ஆக இருக்கிறது.
வெள்ள முன்னறிவிப்பு நடவடிக்கைகளுக்காக தமிழ்நாட்டிற்கு 2018-19-ல் ரூ 26.75 லட்சமும், 2019-20-ல் ரூ 38.66 லட்சமும், 2020-21-ல் ரூ 269.04 லட்சமும், 2021-22-ல் ரூ 215.68 லட்சமும் என மொத்தம் ரூ 550.13 லட்சம் ஒதுக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1805818
நித்தி ஆயோக்
மின்சார பயன்பாடு குறித்த அறிக்கையை நிதி ஆயோக், ராக்ஃபெல்லர் ஃபவுண்டேஷன் மற்றும் ஸ்மார்ட் பவர் இந்தியா வெளியிட்டன
நிதி ஆயோக், ராக்ஃபெல்லர் ஃபவுண்டேஷன் மற்றும் ஸ்மார்ட் பவர் இந்தியா ஆகியவை இணைந்து 'இந்தியாவில் மின்சார பயன்பாடு மற்றும் விநியோக அமைப்புகளை ஒப்பிடுதல்' என்னும் அறிக்கையை வெளியிட்டன.
பத்து மாநிலங்களில் நடத்தப்பட்ட ஆய்வில், இந்தியாவின் கிராமப்புற மக்கள் தொகையில் 65 சதவீதத்தை பிரதிநிதித்துவப்படுத்தும் வகையில் 25,000-க்கும் மேற்பட்டோர் கலந்து கொண்டனர்.
வீடுகள், தொழில் நிறுவனங்கள் மற்றும் அமைப்புகள் ஆகிய பிரிவுகளை சேர்ந்தவர்கள் கலந்து கொண்ட இந்த ஆய்வு, 25 விநியோக முகமைகளை மதிப்பீடு செய்தது.
92 சதவீதத்துக்கும் அதிகமான நுகர்வோர் தங்களது இடங்களில் இருந்து 50 மீட்டருக்குள் மின்சார உள்கட்டமைப்பு இருப்பதாக தகவல் தெரிவித்துள்ளனர்.
ஆய்வில் கலந்து கொண்டவர்களில் 87 சதவீதம் பேர் தொகுப்பு சார்ந்த மின்சாரத்தை பயன்படுத்துகின்றனர். 13 சதவீதம் பேர் தொகுப்பு சாராத மின்சாரத்தை பயன்படுத்துகின்றனர் அல்லது மின்சாரத்தை பயன்படுத்தவில்லை.
மின் விநியோகத்தின் கால அளவு ஒரு நாளைக்கு 17 மணி நேரம் என்று கணிசமாக அனைத்து பிரிவுகளிலும் முன்னேறி இருக்கிறது. 83 சதவீதம் வீடுகளில் மின்சாரம் பயன்படுத்தப்படுகிறது.
கணக்கெடுப்பில் கலந்து கொண்டவர்களில் 66 சதவீதம் பேர் மின்சார சேவைகள் குறித்து திருப்தி தெரிவித்தனர். இதில் 74 சதவீதம் பேர் நகர்ப்புறங்களையும், 60 சதவீதம் பேர் கிராமப்புறங்களை சேர்ந்தவர்களும் ஆவார்கள்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1668185
உள்துறை அமைச்சகம்
மத்திய உள்துறை மற்றும் கூட்டுறவுத்துறை அமைச்சர் திரு.அமித்ஷா தலைமையில் கொல்கத்தாவில் இன்று 25-வது கிழக்கு மண்டலக் கவுன்சில் கூட்டம்
மத்திய உள்துறை அமைச்சர் திரு. அமித் ஷா தலைமையில் 25-வது கிழக்கு மண்டலக் கவுன்சில் கூட்டம் கொல்கத்தாவில் இன்று நடைபெற்றது. இதில் மேற்கு வங்கம், ஜார்கண்ட் மாநில முதலமைச்சர்களும், பீகார் மற்றும் ஒடிஸா மாநில துணை முதலமைச்சர்களும், உள்துறை அமைச்சக உயர் அதிகாரிகளும் பங்கேற்றனர்.
கூட்டத்தில் பேசிய திரு. அமித் ஷா, கடந்த 8 ஆண்டுகளில் பிரதமர் திரு. நரேந்திர மோடியின் சீரியத் தலைமையின் கீழ், மண்டலக் கவுன்சில் கூட்டங்களில், ஆயிரத்திற்கும் மேற்பட்ட விவகாரங்கள் குறித்த விவாதம் நடத்தப்பட்டு, அவற்றில் 93 சதவீத விவகாரங்களுக்குத் தீர்வு கண்டிருப்பது மிகப்பெரிய சாதனை என்றார்.
கடந்த 2006ம் ஆண்டு முதல் 2013ம் ஆண்டு வரையிலான 8 ஆண்டுகளில் மொத்தம் 6 மண்டலக் கவுன்சில் கூட்டம் நடத்தப்பட்டதாகக்  அவர் குறிப்பிட்டார். ஆனால், கடந்த 2014 முதல் தற்போது வரையிலான 8 ஆண்டுகளில், கொரோனாப் பெருந்தொற்றையும் பொருட்படுத்தாமல், இன்றையக் கூட்டம் உட்பட 23 கூட்டங்கள்  நடத்தப்பட்டிருப்பதைச் சுட்டிக்காட்டினார்.
பல்வேறு விவகாரங்களுக்குத் தீர்வு கிடைப்பதற்கு, தொடர்ச்சியாகக் கூட்டங்கள் நடத்தப்பட்டதே இதற்கு காரணம் எனவும், மத்திய - மாநில அரசுகளுக்கு இடையேயான ஒருமித்த ஒத்துழைப்புக்கு , மாநிலங்களுக்கு இடையேயான கவுன்சில் செயலகங்களே முக்கியப் பங்கு வகிப்பதாகவும் திரு. அமித் ஷா குறிப்பிட்டார். கிழக்கு மண்டலங்களில் உள்ள மாநிலங்களின் உள்கட்டமைப்பு வசதிகளை மேம்படுத்த பிரதமர் நரேந்திர மோடி தலைமையிலான மத்திய அரசு கடந்த பல ஆண்டுகளாக பல்வேறு நடவடிக்கைகளை மேற்கொண்டு வருவதாகக் கூறினார். பிரதமர் நரேந்திர மோடியின் விரைவு சக்தி திட்டத்தில். கிழக்கு மண்டல மாநிலங்கள் அதிகளவில் பயனடைந்து வருவதாகக் குறிப்பிட்ட அவர், இந்த மாநிலங்களின் வளர்ச்சி, பிரதமரின் நம்பிக்கைக்குப் பாத்திரமாகத் திகழ்வதாகவும் தெரிவித்தார்.
அடுத்த 25 ஆண்டுகளில், நாட்டின் வளர்ச்சியில், கிழக்கு மண்டல மாநிலங்கள் முக்கியப் பங்கு வகிக்கும் எனவும் திரு. அமித் ஷா தெரிவித்தார்.
கிழக்கு மண்டலத்தில் இருந்து இடதுசாரி தீவிரவாதம் பெருமளவுக்கு ஒழிக்கப்பட்டிருப்பதாகக் குறிப்பிட்ட அவர், அதனை அறவே ஒழிக்க தீர்க்கமான வழிமுறைகள் உருவாக்கப்படும் என்றார். கிழக்கு மண்டல மாநிலங்களில், இடதுசாரித் தீவிரவாதம் மீண்டும் தலைதூக்காமல் கண்காணிக்கவும், மற்ற மாநிலங்களுக்கு நிகரான வளர்ச்சியை அந்த மாநிலங்கள் எட்டவும் நடவடிக்கைகள் எடுக்கப்படும் என்றார். அதேபோல், போதைப்பொருட்கள் நடமாட்டத்தைத் தடுக்க, என்சிஓஆர்டி வழிமுறைகளைச் செயல்படுத்த மாவட்ட அளவிலான அமைப்புகள் உருவாக்கப்படுவதை முதலமைச்சர்கள் உறுதி செய்ய வேண்டும் எனவும், வலியுறுத்தினார்.
போதைப்பொருட்களுக்கு எதிராக மேற்கொள்ளப்பட்டுவரும் நடவடிக்கைகள், தற்போது முக்கியக் கட்டத்தை எட்டியிருப்பதாகக் குறிப்பிட்ட திரு. அமித்ஷா, செயற்கை நுண்ணறிவு நுட்பத்தின் உதவியுடன், போதைப்பொருட்களுக்கு எதிரான விழிப்புணர்வை ஏற்படுத்த வேண்டியது அவசியம் எனவும் கேட்டுக்கொண்டார்.
பாதுகாப்பு அமைச்சகம்
மின்னணு ஓய்வூதிய உத்தரவு டிஜி லாக்கருடன் ஒருங்கிணைப்பு
பாதுகாப்புத்துறை ஓய்வூதியதாரர்களின் வாழ்வை எளிதாக்குவதற்காக, பாதுகாப்புத்துறை ஒய்வூதிய கணக்குகளின் முதன்மை கட்டுப்பாட்டாளர்  உருவாக்கும் மின்னணு ஓய்வூதிய உத்தரவை, அலகபாத்தில் உள்ள டிஜி லாக்கருடன் பாதுகாப்புத்துறை அமைச்சகத்தின் முன்னாள் ராணுவத்தினர் நலத்துறை ஒருங்கிணைத்துள்ளது.
இதன் மூலம் பாதுகாப்புத்துறை ஓய்வூதியதாரர்கள், டிஜி லாக்கரிலிருந்து ஓய்வூதிய உத்தரவை உடனடியாக பெற முடியும். இதன் மூலம் டிஜிலாக்கரில் ஓய்வூதிய வழங்கல் உத்தரவை நிரந்தரமாக பதிவு செய்ய முடியும் மற்றும் புதிய ஓய்வூதியதாரர்களுக்கு ஓய்வூதிய உத்தரவு பெறுவதில் ஏற்படும் தாமதம் குறையும்.
டிஜி லாக்கர் மூலம், 23 லட்சத்துக்கும் மேற்பட்ட பாதுகாப்புத்துறை ஓய்வூதியதாரர்களுக்கு மின்னணு ஓய்வூதிய உத்தரவை வழங்க அலகாபாத்தில் உள்ள பிசிடிஏ சேவை அளிப்பாளராக பதிவு செய்துள்ளது. இதன் மூலம் பாதுகாப்புத்துறை ஓய்வூதியதாரர்கள் உலகில் எங்கிருந்தும் மின்னணு ஓய்வூதிய உத்தரவை பெற முடியும். இதன் மூலம் பாதுகாப்புத்துறை ஓய்வூதியதாரர்கள் 23 லட்சம் பேர் பயனடைவர்.
-------
(Visitor Counter : 332
பாதுகாப்பு அமைச்சகம்
இந்தியா-இலங்கை ராணுவம் இடையே ‘மித்ர சக்தி’ கூட்டு பயிற்சி தொடக்கம்
இந்தியா-இலங்கை ராணுவம் இடையே 8வது ‘மித்ர சக்தி’ கூட்டு பயிற்சி இலங்கையின் அம்பாரா பகுதியில் தொடங்கியது. அக்டோபர் 4 முதல் 15ம் தேதி வரை இந்த கூட்டு பயிற்சி நடக்கிறது.
இந்திய ராணுவத்தின் காலாட் படைப்பிரிவில் இருந்து 120 வீரர்களும், இலங்கை ராணுவத்தின் இதே அளவிலான வீரர்களும் இந்த கூட்டு பயிற்சியில் பங்கேற்கின்றனர். தீவிரவாத தடுப்பு பணி குறித்த பயிற்சியில், இரு நாட்டு ராணுவத்தினரும் ஈடுபடுவர்.
இந்த கூட்டு பயிற்சியை இந்தியா மற்றும் இலங்கை ராணுவத்தின் மூத்த அதிகாரிகள் பார்வையிடுவர். இந்த பயிற்சியின் மூலம் இருநாட்டு ராணுவங்களும் தங்களது அனுபவம் மற்றும் நிபுணத்துவத்தை பகிர்ந்து கொள்ள முடியும். மேலும், இரு நாட்டு ராணுவத்தினர் இடையேயான ஒத்துழைப்பை மேப்படுத்துவதில் இந்த கூட்டு பயிற்சி முக்கியமானதாக இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761215
(Visitor Counter : 151
சிறப்பு சேவைகள் மற்றும் கட்டுரைகள்
அரசியல் சாசன தினத்தையொட்டி திருச்சி எப்ஓபி நடத்திய வெபினார்
மத்திய தகவல் ஒலிபரப்பு அமைச்சகத்தின் கீழ் இயங்கும் திருச்சி மக்கள் தொடர்பு கள அலுவலகம், அரசியல் சாசன தினம் மற்றும் ஜனநாயகத்தின் தூண்கள் என்ற இணைய வழி கருத்தரங்கிற்கு திங்களன்று ஏற்பாடு செய்திருந்தது.
தமிழ்நாடு மற்றும் புதுச்சேரி மண்டல மக்கள் தொடர்பு கள அலுவலகத்தின் இயக்குனர் திரு.ஜெ. காமராஜ் தனது தலைமை உரையில், 2015- ஆம் ஆண்டு முதல் நமது அரசியல் சாசனம் குறித்த விழிப்புணர்வை உருவாக்குவதற்காக அரசியல் சாசன தினம் கொண்டாடப்பட்டு வருவதாக தெரிவித்தார். அரசியல் சாசனத்தின் கொள்கைகள் மற்றும் குறிக்கோள்கள் குறித்து அறிந்து கொள்ள இது ஒரு வாய்ப்பு என்று கூறிய அவர், மக்கள் சந்திக்கும் பிரச்சனைகளுக்கு தீர்வு காண்பது அரசு நிர்வாகத்தின் முக்கிய கடமைகளில் ஒன்று என்று குறிப்பிட்டார். பிரான்ஸ், அயர்லாந்து, அமெரிக்கா, பிரிட்டன் ஆகிய அரசியல் சாசனங்களிலிருந்து முக்கிய அம்சங்களை கொண்டு அரசியல் சாசனத்தின் தந்தையான டாக்டர் பி.ஆர். அம்பேத்கர் நமக்கு அரசியல் அமைப்பு சட்டத்தை உருவாக்கி உள்ளார் என்று அவர் கூறினார். நாடு சுதந்திரம் அடைந்து 75 ஆண்டுகளில் நூற்றுக்கும் மேற்பட்ட திருத்தங்கள் செய்யப்பட்டுள்ளதாக அவர் தெரிவித்தார்.
திருச்சிராப்பள்ளி கள விளம்பர அதிகாரி திரு.கே.தேவி பத்மநாபன் தமது அறிமுக உரையில், அரசியல் சாசனம் ஏற்றுக் கொள்ளப்பட்ட நவம்பர் 26-ந் தேதியை ஒவ்வொரு ஆண்டும் அரசியல் சாசன தினமாக கொண்டாடப்படும் என பிரதமர் திரு.நரேந்திர மோடி அறிவித்ததைச் சுட்டிக்காட்டினார். அரசியல் சாசனத்தின் தந்தை டாக்டர் பி.ஆர். அம்பேத்கர், வரைவுக் குழு உறுப்பினர்கள் முன்ஷி முகம்மது சாதுல்லா, அல்லாடி கிருஷ்ணசுவாமி ஐயர், என். கோபாலசுவாமி ஐயங்கார், கைத்தான், மிட்டர் ஆகியோரை நினைவு கூரும் தருணம் இது என்று தெரிவித்தார்.
திருச்சி நாவலூர் குட்டப்பட்டு அரசு கலை மற்றும் அறிவியல் கல்லூரி முதல்வர் டாக்டர் டி.மலர்விழி, திருச்சி பெரியார் ஈ.வெ.ரா. கல்லூரி வரலாற்று உதவிப் பேராசிரியர் டாக்டர் என்.சீதாலட்சுமி, நாவலூர் குட்டப்பட்டு அரசு கலை மற்றும் அறிவியல் கல்லூரி நாட்டுநலப்பணி திட்ட அலுவலர்கள் டாக்டர் பி.சீனிவாசன், டாக்டர் ஆர்.குணசுந்தரி, திருச்சிராப்பள்ளி மக்கள் தொடர்பு அலுவலக கள விளம்பர உதவியாளர் திரு.கே.ரவீந்திரன் உள்ளிட்டோர் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
மருத்துவர்களை கடவுளுக்கு நிகராக கருதும் உணர்வு மேலும் அதிகரித்துள்ளது: மருத்துவர்கள் தின நிகழ்ச்சியில் டாக்டர் ஹர்ஷ் வர்தன் உரை
மருத்துவர்களை கடவுளுக்கு நிகராக கருதும் உணர்வு மேலும் அதிகரித்துள்ளது என நன்றி வார தொடக்க நிகழ்ச்சியில் டாக்டர் ஹர்ஷ் வர்தன் கூறினார்.
மருத்துவர்கள் தினத்தை முன்னிட்டு, நன்றி வாரத்தை மத்திய சுகாதாரம் மற்றும் குடும்பநலத்துறை அமைச்சர் டாக்டர் ஹர்ஷ் வர்தன் காணொலி காட்சி மூலம் இன்று தொடங்கி வைத்தார். இதற்கு ஒருங்கிணைந்த சுகாதாரம் மற்றும் நல்வாழ்வு கவுன்சில் ஏற்பாடு செய்திருந்தது. இந்நிகழ்ச்சியில் பிரபல மருத்துவர்கள் இடையே அவர் பேசியதாவது:
தேசிய மருத்துவர்கள் தினத்தை முன்னிட்டு, மருத்துவர்கள் அனைவருக்கும் வாழ்த்துக்கள். கொரோனாவுக்கு எதிரான போராட்டத்தில் தங்கள் உயிரை தியாகம் செய்த மருத்துவ ஊழியர்களுக்கு இரங்கல்களை தெரிவித்துக் கொள்கிறேன்.
பல மருத்துவர்களால் வீட்டில் இருந்து கொண்டு, இந்த பெருந்தொற்றை வேடிக்கை பார்த்திருக்க முடியும். ஆனால், நீங்கள் யாரும் அவ்வாறு செய்யவில்லை. ஓய்வுபெற்ற மருத்துவர்களும், ராணுவ மருத்துவர்களும், தாங்களாக முன்வந்து, தக்க தருணத்தில் மக்களுக்கு சிகிச்சை அளிக்க முன் வந்தனர். பெருந்தொற்றின் அபாயத்தை நன்கு அறிந்த மருத்துவ மாணவர்களும் உற்சாகத்துடன் முன்வந்து, இந்த தொற்று சவாலை முறியடிக்க நாட்டுக்கு உதவினர்.
மருத்துவ தொழில் மிக உயர்ந்த உன்னதமான தொழிலாக கருதப்பட்டாலும், மருத்துவர்களை கடவுளுக்கு நிகராக நோயாளிகள் கருதினாலும், இந்த உணர்வை, கொவிட்-19 இன்னும் அதிகமாக்கியுள்ளது. தங்கள் உயிருக்கு ஏற்படும் அபாயத்தை மருத்துவர்கள் குறைத்துக் கொள்ள வேண்டும். கொரோனாவை ஒழிக்க மூன்று அடுக்கு செயல் திட்டம் செயல்படுத்தப்படுகிறது. அதை மருத்துவர்கள் பின்பற்ற வேண்டும்.
இவ்வாறு டாக்டர் ஹர்ஷ் வர்தன் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731867
----
(Visitor Counter : 216
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த அண்மைத் தகவல்கள்
நமது நாட்டில் இதுவரை மொத்தம் மூன்று கோடிக்கும் அதிகமானோர் கொரோனா தொற்றிலிருந்து குணமடைந்துள்ளனர்.
குணமடைந்தவர்களின் விழுக்காடு 97.22 சதவீதமாக அதிகரித்துள்ளது.
கடந்த 24 மணி நேரத்தில் 39,649 பேர் கொவிட் தொற்றிலிருந்து குணமாகி உள்ளனர்.
நாடு தழுவிய தடுப்பூசி திட்டத்தின் கீழ் இதுவரை 37.73 கோடி தடுப்பூசி டோஸ்கள் போடப்பட்டுள்ளன.
கடந்த 24 மணி நேரத்தில் புதிய பாதிப்புகளின் எண்ணிக்கை 37,154 ஆகப் பதிவாகி உள்ளது.
இந்தியாவில் கொரோனா தொற்றுக்காக சிகிச்சை பெறுபவர்களின் எண்ணிக்கை தற்போது 4,50,899 ஆக உள்ளது.
இது மொத்த தொற்றாளர்களின் எண்ணிக்கையில் 1.46 விழுக்காடு ஆகும்.
வாராந்திர தொற்று உறுதி விகிதம் 5 சதவீதத்திற்கும் குறைவாக சரிந்து 2.32 விழுக்காடாக உள்ளது.
தினசரி தொற்று குறித்து விகிதம் தொடர்ந்து 21 நாட்களாக 3 சதவீதத்திற்கும் குறைவாக, 2.59 சதவீதமாகப் பதிவாகி உள்ளது.
இந்தியாவில் இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 43.23 கோடியாகப் பதிவாகி உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்:
https://pib.gov.in/PressReleasePage.aspx?PRID=1734693
அறிவியல் மற்றும் தொழில்நுட்பத்துறை
கொவிட் சுரக்ஷா திட்டத்தின் கீழ் கோவாக்சின் தயாரிப்புக்கு தேவைப்படும் மருந்து பொருளை இந்தியன் இம்யுனோலாஜிக்கல்ஸ் லிமிடெட் உற்பத்தி செய்யவுள்ளது
தடுப்புமருந்து உற்பத்தியை அதிகரிக்கும் விதமாக, கொவிட் சுரக்ஷா திட்டத்தின் கீழ் சில பொதுத்துறை நிறுவனங்களுக்கு நிதி உதவி அளிக்க அரசு முடிவெடுத்துள்ளது. தேசிய பால்வள மேம்பாடு வாரியத்தின் கீழ் இயங்கும் பொதுத்துறை நிறுவனமான ஹைதராபாத்தை சேர்ந்த இந்தியன் இம்யுனோலாஜிக்கல்ஸ் லிமிடெட் இதில் ஒன்றாகும்.
கோவாக்சின் தயாரிப்புக்கு தேவைப்படும் மருந்து பொருளை இந்தியன் இம்யுனோலாஜிக்கல்ஸ் லிமிடெட் தயாரிப்பதற்கான தொழில்நுட்ப கூட்டு ஒப்பந்தம் இந்தியன் இம்யுனோலாஜிக்கல்ஸ் லிமிடெட் மற்றும் பாரத் பயோடெக் இடையே கையெழுத்தானது.
இது குறித்து பேசிய இந்தியன் இம்யுனோலாஜிக்கல்ஸ் லிமிடெட் நிர்வாக இயக்குநர் டாக்டர் கே ஆனந்த் குமார், ஜூன் 15 முதல் இந்த மருந்து பொருளை தயாரிக்க முடிவெடுத்துள்ளதாகவும், முதல் கட்ட தடுப்பு மருந்து பாரத் பயோடெக்கை ஜூலை மாதத்தில் சென்றடையும் என்றும் தெரிவித்தார்.
10 முதல் 15 மில்லியன் டோஸ்களுக்கு தேவையான மருந்து பொருளை ஒரு மாதத்தில் இந்தியன் இம்யுனோலாஜிக்கல்ஸ் லிமிடெட் உற்பத்தி செய்யும் என்று எதிர்பார்க்கப்படுவதாக தெரிவித்த டாக்டர் ஆனந்த் குமார், ஆரம்பக்கட்டத்தில் 2 முதல் 3 மில்லியன் டோஸ்கள் உற்பத்தி செய்யப்படும் என்றும் பின்னர் அது ஆறு முதல் ஏழு மில்லியன் ஆக உயர்த்தப்படும் என்றும் தெரிவித்தார்.
தற்சார்பு இந்தியா 3.0-ன் கீழ் இந்திய அரசால் அறிவிக்கப்பட்டுள்ள கொவிட் சுரக்ஷா திட்டத்தின் கீழ், உள்நாட்டிலேயே தடுப்பு மருந்து உற்பத்தி செய்யப்படுவது ஊக்கப் படுத்தப்படுகிறது. உற்பத்தித் திறனை மேம்படுத்துவதற்காக இந்தியன் இம்யுனோலாஜிக்கல்ஸ் லிமிடெட்டுக்கு ரூபாய் 60 கோடி நிதி உதவிக்கு ஒப்புதல் அளிக்கப்பட்டுள்ளது.
பாதுகாப்பு அமைச்சகம்
பாதுகாப்பு விருதுகள் வழங்கும் விழாவில் வீர, தீரச்செயல்களுக்கான 37 விருதுகளை குடியரசுத்தலைவர் வழங்கினார்
ஆயுதப்படைகளின் சுப்ரீம் கமாண்டரான குடியரசுத்தலைவர் திருமதி திரௌபதி முர்மு, வீர, தீரச்செயல்களுக்கான 37 விருதுகளை இன்று வழங்கினார். பாதுகாப்பு விருதுகள் வழங்கும் முதல்கட்ட விழாவில் அவர் இந்த விருதுகளை வழங்கினார்.
ஆயுதப்படைகள், மத்திய ஆயுதப்படைகள் மற்றும் மாநில/யூனியன் பிரதேசத்தின் காவல்துறையினருக்கு இந்த விருதுகள் வழங்கப்படுகின்றன. துணிச்சல், தைரியம் மற்றும் கடமையில் அதீத பக்தி ஆகியவற்றை வெளிப்படுத்தியதற்காக இந்த விருதுகள் வழங்கப்படுகின்றன. மரணத்திற்குப் பிந்தைய ஐந்து விருதுகள் உட்பட எட்டு கீர்த்திச் சக்ரா விருதுகளும், மரணத்திற்குப் பிந்தைய ஐந்து விருதுகள் உட்பட 29 சௌர்ய சக்கரா விருதுகளும் இன்று வழங்கப்பட்டன.
PIB Headquarters
முதன்மை தலைமை வருமானவரி ஆணையராக திரு. ராஜீவ் ஜெயின் பொறுப்பேற்பு
தமிழ்நாடு, புதுச்சேரியின் புதிய முதன்மை தலைமை வருமானவரித் துறை ஆணையராக திரு. ராஜீவ் ஜெயின் இன்று  பொறுப்பேற்றுக் கொண்டார். பணி உயர்வு பெற்றுள்ள இவர், ஆந்திரப்பிரதேசம் மற்றும் தெலங்கானா வருமானவரித் துறை முதன்மை தலைமை ஆணையர் திரு. என்.சங்கரனிடமிருந்து பொறுப்பேற்றுக் கொண்டார். இவர் 1984-ஆம் ஆண்டு இந்திய வருவாய்ப் பணி அதிகாரிகளின் தொகுப்பைச் சேர்ந்தவராவார். திரு. ராஜீவ், தில்லி, அலகாபாத், மீரட், முஸாபர்நகர், லக்னோவில் உள்ள வருமானவரித் துறையின் பல்வேறு அலுவலகங்களில் உயர் பதவிகளை வகித்துள்ளார் என்று சென்னை வருமானவரித் துறை கூடுதல் ஆணையர் வெளியிட்டுள்ள செய்திக்குறிப்பு தெரிவிக்கிறது.
(Visitor Counter : 91
விவசாயத்துறை அமைச்சகம்
பல்வேறு பயிர்களுக்கான குறைந்தபட்ச ஆதரவு விலை, வேளாண் திட்டங்கள் விவசாயிகளுக்கு அளிக்கும் பலன்கள் உள்ளிட்ட அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வேளாண் மற்றும் விவசாயிகள் நலன் அமைச்சர், திரு நரேந்திர சிங் தோமர், கீழ்க்கண்ட தகவல்களை அளித்தார்.
பிரதமரின் கிரிஷி சிஞ்சயி யோஜனா என்னும் திட்டம், நாட்டில் உள்ள அனைத்து விவசாய நிலங்களுக்கும் பாதுகாப்பான நீர் பாசனத்தை வழங்குவதற்காகவும், ஒரு சொட்டு தண்ணீரில் அதிக விளைச்சலை  உறுதி செய்வதற்காகவும், பெரிதும் விரும்பப்படும் ஊரக செழிப்பை உருவாக்குவதற்காகவும் 2015-16-இல் மத்திய அரசால் அறிமுகப்படுத்தப்பட்டது.
இந்த திட்டத்தின் கீழ் 2017-18-இல் மத்திய நிதி உதவியாக ரூபாய் 2819.49 கோடி வழங்கப்பட்டு, 10.48 லட்சம் ஹெக்டேர்கள் சொட்டு நீர் பாசனத்தில் பயன்பெற்றன. 2018-19-இல் மத்திய நிதி உதவியாக ரூபாய் 2818.38 கோடி வழங்கப்பட்டு, 11.58 லட்சம் ஹெக்டேர்கள் சொட்டு நீர் பாசனத்தில் பயன்பெற்றன. 2019-20-இல் மத்திய நிதி உதவியாக ரூபாய் 2700.01 கோடி வழங்கப்பட்டு, 11.72 லட்சம் ஹெக்டேர்கள் சொட்டு நீர் பாசனத்தில் பயன்பெற்றன.
விவசாயம் மாநிலங்கள் பட்டியலில் இருந்தாலும் வேளாண் துறையின் வளர்ச்சிக்காக மத்திய அரசு பல்வேறு திட்டங்களை செயல்படுத்தி வருகிறது.
மண்வள அட்டை திட்டத்தின் கீழ் 2015-16-இல் ரூ 200 கோடியும், 2016-17-இல் ரூ 368.30 கோடியும், 2017-18-இல் ரூ 458.76 கோடியும், 2018-19-இல் ரூ 384.19 கோடியும், 2019-20-இல் ரூ 333.95 கோடியும் ஒதுக்கப்பட்டது.
வேளாண்துறை இயந்திரமயமாக்கல் திட்டத்தின் கீழ் 2014-15-இல் ரூ 208.3 கோடியும், 2015-16-இல் ரூ 177.85 கோடியும், 2016-17-இல் ரூ 180 கோடியும், 2017-18-இல் ரூ 577.58 கோடியும், 2018-19-இல் ரூ 1200 கோடியும், 2019-20-இல் ரூ 1033.34 கோடியும் ஒதுக்கப்பட்டது. 2020-21-இல் இதுவரை ரூ 1033.39 கோடி ஒதுக்கப்பட்டுள்ளது.
காய்கறி சமையல் எண்ணெய்கள், பருப்புகள், பண்ணை பசுமை பழங்கள், பச்சை முந்திரி கொட்டைகள், பருத்தி மற்றும் வாசனைப் பொருட்கள் போன்ற முக்கிய வேளாண் பொருட்கள் நமது நாட்டில் இறக்குமதி செய்யப்படுகின்றன. மொத்த வேளாண் இறக்குமதியில் மேற்கண்ட பொருட்கள் 84 சதவீதம் பங்கை வகிக்கின்றன.
வேளாண் பொருட்களை பொருத்தவரை உபரியாகவே இந்தியாவில் உற்பத்தி செய்யப்படுகின்றன. உற்பத்தியை இன்னும் பெருக்குவதற்கு பல்வேறு நடவடிக்கைகள் எடுக்கப்பட்டு வருகின்றன.
அழுகக் கூடிய பழங்கள் மற்றும் காய்கறிகளை சேமித்து வைப்பதற்காக 8186 குளிர்பதன மையங்கள் நாடு முழுவதும் உள்ளன. இவற்றில் 374.25 லட்சம் மெட்ரிக் டன்கள் பொருட்களை சேமிக்கலாம்.
ஒருங்கிணைந்த தோட்டக்கலை வளர்ச்சி திட்டம், பிரதமரின் விவசாயிகள் சம்பதா திட்டம் போன்றவற்றின் மூலம் குளிர்பதன வசதிகளை ஊக்குவிப்பதற்காகவும், பெருக்குவதற்காகவும் நடவடிக்கைகள் எடுக்கப்பட்டு வருகின்றன.
கரிப், ராபி மற்றும் இதர வணிகப் பயிர்களின் குறைந்தபட்ச ஆதரவு விலையை அரசு உயர்த்தி உள்ளது. உற்பத்தி செலவை விட 50 சதவீதம் அதிகமாக கிடைக்க வேண்டும் எனும் நோக்கத்தில் விலைகள் உயர்த்தப்பட்டன.
தேசிய கிரிஷி விகாஸ் திட்டத்தின் கீழ், "புதுமைகள் மற்றும் வேளாண் தொழில் முனைவோர் வளர்ச்சி" என்னும் நடவடிக்கையை வேளாண், கூட்டுறவு மற்றும் விவசாயிகள் நலத்துறை செயல்படுத்தியுள்ளது.
வேளாண் மற்றும் அதை சார்ந்த துறைகளில் செயல்படும் 346 புது நிறுவனங்கள்  நிதி உதவிக்காக ரூ 36.72 கோடி நிதி உதவிக்காக தேர்ந்தெடுக்கப்பட்டுள்ளன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658115
(Visitor Counter : 91
பிரதமர் அலுவலகம்
ஜம்மு-காஷ்மீர் தீவிரவாத தாக்குதலில் உயிரிழந்தோருக்கு பிரதமர் இரங்கல்
ஜம்மு-காஷ்மீர் தீவிரவாத தாக்குதலில் உயிரிழந்தோருக்கு பிரதமர் திரு.நரேந்திர மோடி இரங்கல் தெரிவித்துள்ளதுடன், இந்த சம்பவம் குறித்து விவரங்களை கேட்டறிந்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது;
“பிரதமர் நரேந்திர மோடி, ஜம்மு-காஷ்மீர் தீவிரவாத தாக்குதல் குறித்து விவரங்களைக் கேட்டறிந்தார். தாக்குதலில் உயிர்த் தியாகம் புரிந்த பாதுகாப்புப் படையினரின் குடும்பங்களுக்கு இரங்கலை அவர் தெரிவித்துக் கொண்டுள்ளார்”.
பிரதமர் அலுவலகம்
ஜெயபிரகாஷ் நாராயண் மற்றும் நானாஜி தேஷ்முக் பிறந்த நாளில் பிரதமர் மரியாதை
மக்கள் தலைவர் ஜெயபிரகாஷ் நாராயணன் மற்றும் நானாஜி தேஷ்முக் ஆகியோர் பிறந்தநாளில், அவர்களுக்கு பிரதமர் திரு. நரேந்திர மோடி மரியாதை செலுத்தியுள்ளார்.
இது குறித்து பிரதமர் கூறுகையில், ‘‘மக்கள் தலைவர் ஜெயபிரகாஷ் நாராயணின் பிறந்தாளில் அவரை வணங்குகிறேன். நாட்டின் சுதந்திரத்திற்காக அவர் போராடினார். நமது ஜனநாயக நெறிமுறைகள் தாக்குதலுக்கு உள்ளானபோது, அதைப் பாதுகாக்க ஒரு வலுவான மக்கள் இயக்கத்தை அவர் வழிநடத்தினார். அவரைப் பொறுத்தவரை, தேசிய நலன் மற்றும் மக்கள் நலனுக்கு மேலாக எதுவும் இல்லை.
மக்கள் தலைவர் ஜெயபிரகாஷ் நாராயணனை பின்பற்றியவர்களில் ஒருவர் நானாஜி தேஷ்முக். ஜெ.பியின் எண்ணங்களையும் இலட்சியங்களையும் பிரபலப்படுத்த அவர் அயராது உழைத்தார். கிராமப்புற வளர்ச்சியை நோக்கிய அவரது பணி நம்மைத் ஊக்குவிக்கிறது. பாரத் ரத்னா நானாஜி தேஷ்முக்-ஐ, அவரது பிறந்தநாளில் நினைவு கூர்கிறேன்.
மக்கள் தலைவர் ஜெ.பி, நானாஜி தேஷ்முக் போன்ற சான்றோர்கள், இந்த நிலத்தில் பிறந்ததில் இந்தியா பெருமிதம் கொள்கிறது. நமது நாட்டுக்கான, அவர்களின் தொலைநோக்கை நிறைவேற்றுவதை நோக்கி செயல்பட, நம்மை மீண்டும் அர்ப்பணிக்கும் நாள் இன்று’’ என குறிப்பிட்டுள்ளார்.
-----
(
மின்னணு மற்றும் தகவல் தொழில்நுட்பம்
செமிகான் இந்தியா மாநாட்டில் ஸ்டார்ட் அப்களுடன் திரு ராஜீவ் சந்திரசேகர் கலந்துரையாடி ஊக்குவித்தார்
மத்திய மின்னணு மற்றும் தகவல் தொழில்நுட்பம், திறன் மேம்பாடு மற்றும் தொழில்முனைவு துறை இணையமைச்சர் திரு ராஜீவ் சந்திரசேகர், செமிகான் இந்தியா மாநாட்டில் கண்காட்சியைப் பார்வையிட்டு ஸ்டார்ட் அப்களுடன் கலந்துரையாடினார். மூன்று நாள் செமிகான் இந்தியா மாநாடு பிரதமர் திரு நரேந்திர மோடியால் நேற்று துவக்கி வைக்கப்பட்டது.
தொழில்நுட்ப தொழில்முனைவோருடன் கலந்துரையாடிய திரு ராஜீவ் சந்திரசேகர், அவர்களது பிரச்சினைகள் பற்றி கேட்டறிந்தார். அவர்களது கருத்துக்களை அரசிடம் தெரிவிக்குமாறு அவர் வலியுறுத்தினார்.
இந்தியாவின் டிஜிடல் பொருளாதார வளர்ச்சியில் கடந்த பத்து ஆண்டுகளாக இந்தியாவின் ஸ்டார்ட் அப்கள் கணிசமான அளவுக்கு பங்காற்றியுள்ளதாகவும், மேலும் இதனை முன்னெடுத்து செல்லும் ஆற்றல் அவர்களுக்கு உள்ளது என்றும் அமைச்சர் குறிப்பிட்டார். ஸ்டார்ட் அப்கள் தங்களது ஆற்றலை உணர்ந்து செயல்பட்டால், யுனிகார்ன் நிறுவனங்களாக தங்கள் நிறுவனங்களை மாற்ற முடியும் என்றும் கூறி அவர் ஊக்கமளித்தார்.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1821563